 

**Република Србија Република Србија**

**Министарство за људска и Министарство унутрашњих послова**

 **мањинска права и**

 **друштвени дијалог**

**Министарство за људска и мањинска права и друштвени дијалог у сарадњи са Министарством унутрашњих послова упућује**

**ЈАВНИ ПОЗИВ**

**организацијама цивилног друштва за предлагање кандидата за чланство у Комисији за решавање притужби у седишту Министарства унутрашњих послова Републике Србије**

**I ПРЕДМЕТ ЈАВНОГ ПОЗИВА**

Законом о полицији („Службени гласник РС“ бр. 6/16, 24/18 и 87/18) и Правилником о притужбеном поступку у Министарству унутрашњих послова („Сл. гласник РС“, бр. 90/19), регулисана је контрола рада запослених у Министарству унутрашњих послова ( у даљем тексту: Министарство) при вршењу службених задатака путем решавања притужби грађана на њихов рад.

Чланом 234. Закона о полицији, прописано је да подносилац притужбе може бити свако лице (у даљем тексту: притужилац) које сматра да су му поступањем или пропуштањем запосленог (у даљем тексту: притуженик) при вршењу службених задатака повређена људска и мањинска права и слободе у року од 30 дана од дана када се притужбена радња догодила. Поступак по притужби грађана регулисан је чланом 235. поменутог закона и предвиђа да притужбени поступак спроводи руководилац организационе јединице у којој ради притуженик или лице које он овласти, односно Комисија за решавање притужби ( у даљем тексту: Комисија).

 Поменутим прописима регулисани су, поред осталог, састав и начин формирања Комисије. С тим у вези, Комисија ради у већу од три члана које именује решењем министар унутрашњих послова на период од четири године, са могућношћу поновног избора. Већа су састављена од председника Комисије, члана из Министарства и једног представника јавности.

 Законом о полицији предвиђено је да представнике јавности у Комисији у седишту Министарства именује министар на предлог организације стручне јавности и невладиних организација на период од 4 године, док је Правилником прецизирано да Министарство у сарадњи са надлежним службама за сарадњу са организацијама цивилног друштва припрема предлог за именовање потребног броја представника јавности за чланове Комисије у седишту Министарства.

Именованим члановима Комисије за решавање притужби у седишту Министарства унутрашњих послова Републике Србије из реда представника јавности припада накнада за рад на седници Комисије у висини износа дневнице за службено путовање која важи за запослене у државним органима, као и накнада за трошкове доласка и одласка са седнице у случају да долазе ван Београда. Накнаду поменутих трошкова врши Министарство унутрашњих послова Републике Србије.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до 5 (пет) кандидата за чланство у Комисији за решавање притужби у седишту Министарства унутрашњих послова Републике Србије из реда представника јавности.

 2. Јавни позив намењен је организацијама цивилног друштва које делују **у области заштите људских и мањинских права и основних слобода.**

3. **Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

**Критеријум за организације цивилног друштва које могу да предложе кандидата:**

* Организације цивилног друштва, основане и регистроване сагласно позитивним прописима Републике Србије.

Организације које кандидују своје представнике могу предложити само једног кандидата и морају испуњавати следеће критеријуме и то:

* 1. да су уписaне у рeгистaр нajмaњe годину дана прe oбjaвљивaњa oвoг jaвнoг пoзивa;

**Предности** имају организације цивилног друштва које делују у области заштите људских и мањинских права и основних слобода. Област деловања процењује се на основу статутарних одредби[[1]](#footnote-1).

**Критеријуми за члана:**

 Кандидат којег организација цивилног друштва предлаже мора да испуњава следеће критеријуме:

1. да је **држављанин** Републике Србије;
2. да је **члан или ангажован у** организацији која га предлаже;
3. да представник кога организација предлаже за чланство у Комисији **није функционер или државни службеник,** односно ангажован у органу јавне управе.

**Предности** имају кандидати који:

* поседују **искуство у раду радних група и других радних и саветодавних тела** које формирају органи државне и покрајинске управе и локалне самоуправе;
* поседују **стручне и/или научне радове и/или публикације односно учестовали су у реализацији пројеката** у области заштите људских и мањинских права и основних слобода.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (Анекс 1 – Пријавни формулар)

Документација која се доставља за кандидата за члана:

* **биографију** предложеног кандидата; ( Анекс 4- Europass образац за биографију кандидата);
* **доказ** да је кандидат **држављанин** Републике Србије (доставити очитану личну карту или пасош);
* **доказ** да је кандидат **члан или** да је **ангажован** **у организацији** која га предлаже (потврда, фотокопија чланске карте или други доказ);
* **Изјаву о прихватању кандидатуре и одсуству сукоба интереса** односно изјаву да представник кога организација предлаже за кандидата за чланство у Комисији није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, потписану од стране предложеног члана (Анекс 3 – Изјава о прихватању кандидатуре и одсуству сукоба интереса);

Уколико постоји **пожељно** је доставити:

* **податке о претходном искуству у раду радних група** **зa израду прописа и/или докумената јавних политика и других радних и саветодавних тела,** које формирају органи јавне управе,(списак радних/саветодавних тела у којима је кандидат учествовао, назив органа који је основао и година оснивања.);
* **листу научних или стручних радова или публикација/реализованих пројеката кандидата из области људских и мањинских права и основних слобода** (Анекс 2 –Образац о објављеним публикацијама/научним радовима/пројектима).

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристугну у предвиђеном року); пријаве поднете супротно одредбама датим у условима учешћа на Јавном конкурсу; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу sek.scd@minljmpdd.gov.rs** сa нaпoмeнoм:  **„Предлагање кандидата за чланове Комисије за решавање притужби у седишту Министарства унутрашњих послова".**

**Рок за подношење пријаве је од 01. августа до 15. септембра 2023. године.**

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Комисији за решавање притужби у седишту Министарства унутрашњих послова Републике Србије, која је састављена од два представника Министарства унутрашњих послова и једног представника Министарства за људска и мањинска права и друштвени дијалог.

 Формирана комисија дужна је да, најкасније у року од 30 дана од дана означеног за истек рока за подношење пријава, донесе Предлог представника организација цивилног друштва за чланство у Комисији за решавање притужби у седишту Министарства унутрашњих послова Републике Србије који се предлажу министру унутрашњих послова.

Предлог представника цивилног друштва, као и сам јавни позив, објавиће се на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs).

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу sek.scd@minljmpdd.gov.rs или телефоном на 011/313-09-72.

**VI ДОДАТНЕ ИНФОРМАЦИЈЕ**

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар,
2. Анекс 2 – Образац о објављеним публикацијама/научним радовима/пројектима,
3. Анекс 3 – Изјава о прихватању кандидатуре и о одсуству сукоба интереса.
4. Анекс 4- Europass образац за биографију кандидата.
1. Испуњеност критеријума за организације дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-1)